Zona centrală din municipiul Bacău a fost locul în care astăzi, 24 martie, polițiștii Inspectoratului de Poliție Județean Bacău și-au dat întâlnire cu copiii de toate vârstele și unde s-au bucurat pentru entuziasmul cu care au fost primiți.
Curioși "să testeze" radarul și autospecialele, copiii au fost fericiți să primească "legitimație de polițist rutier pentru o zi", dulciuri și baloane.
Activitățile organizate de polițiști au fost realizate în colaborare cu specialiștii Centrului de Evaluare, Prevenire și Consiliere Antidrog Bacău.
Polițiștii își doresc ca cei mici să îi cunoască, să se familiarizeze cu ei, pentru a fi încrezători și pregătiți să le ceară ajutorul oricând!